[{"text_idx": "#000000", "text": "Kuskilt ja\u0308i see teos silma, tellisin raamatukogust ja sain ka\u0308tte. Alapealkiri kinnitab \u201cWilliam Shakespeare\u2019i na\u0308idendi \u201cTorm\u201d u\u0308mberjutustus\u201d ja algab va\u0308rsivormis. Ka\u0308ttevo\u0303tmisega oli teatud to\u0303rge. Aga \u2013 siis ka\u0308ivitus romaan. Ja enam ei olnudki vo\u0303imalik ka\u0308est a\u0308ra panna! Ta\u0308nuva\u0308a\u0308rne teost igas mo\u0303ttes! Vo\u0303tsin riiulist 1935. aastal Ants Orase to\u0303lgitud \u201cTormi\u201d va\u0308ljaande ja pidin leheku\u0308lgi lahti rebima \u2013 1940. aastast riiulis olnud (vanaema nimi ja aastaarv sees), aga pole keegi lugenud. Muide, ka\u0308isin peas la\u0308bi, kas meenuks originaalpealkiri \u2013 ei meenunud. Kontrollisin \u2013 The Tempest!"}, {"text_idx": "#000001", "text": "Shakespeare\u2019i \u201eTormi\u201d ainetel loodud \u201eNo\u0303iasigidik\u201d on lugu ka\u0308ttemaksust, uutest vo\u0303imalustest ja petlikest illusioonidest. Makeshivegi teatrifestivali kunstiline juht Felix on tippvormis. Iga tema uus lavastus suudab ha\u0308mmastada ja u\u0308llatada. Ja\u0308rgmiseks on tal plaanis tuua lavale Shakespeare\u2019i \u201eTorm\u201d ja teha seda nii, nagu keegi kunagi varem pole teinud. Lisaks aule ja kuulsusele, mis lavastus talle tooma peaks, loodab ta tu\u0308ki abil ka oma hingehaavu ravida. Olukord vo\u0303tab aga ootamatu po\u0308o\u0308rde, kui Felix reedetakse. U\u0308leelamistest ra\u0308situna elab Felix ko\u0303rvalises paigas va\u0308ikeses lobudikus, kus teda kummitavad ma\u0308lestused nii armastatud ja kaotatud tu\u0308trest kui ka ka\u0308ttemaksust. Kaksteist aastat hiljem saab Felix oma vo\u0303imaluse ja ka\u0308ttemaksuplaan hakkab kuju vo\u0303tma kohaliku vangla seinte vahel, kus mees vangidele teatritunde annab. Uuesti \u201eTormi\u201d lavastama asudes seab ta oma reetjale kuratlikult kavala pu\u0308u\u0308nise. Kui ko\u0303ik ha\u0308sti la\u0308heb, o\u0303nnestub Felixil vaenlane vo\u0303ita ja taas jalule to\u0303usta. Aga elul \u2013 ja veelgi enam teatril \u2013 on kombeks u\u0308llatada."}, {"text_idx": "#000002", "text": "Vo\u0303iks o\u0308elda, et sellise kokkuvo\u0303tte saaks kirjutada ka labasemast raamatust. Praegu aga, mo\u0303ni hetk pa\u0308rast la\u0308bilugemist, tundub, et Atwood on end minu jaoks igati to\u0303estanud! (Ma olen teda varemgi lugenud, mh. tema mu\u0308u\u0308diraamatut, aga ilmselt ja\u0308ttis No\u0303iasigidik seniloetutest ko\u0303ige parema mulje. Samas peab muidugi tuure tagasi to\u0303mbama, kiitmine ei tee kunagi head)."}, {"text_idx": "#000004", "text": "Teiseks on see vaat et ainedidaktiline o\u0303ppematerjal draamatundideks, draamast ja draamakirjandusest kirjaoskuse arendajana. See aspekt eraldiseisvalt on ka juba paeluv. Hollivuudis on selletaolisi filme mu arvates ennegi tehtud \u2013 ta\u0308iesti pekkis koolio\u0303pilased hakkavad ta\u0308nu karismaatilisele o\u0303petajale u\u0308hta\u0308kki luulet armastama. Atwood on la\u0308htunud tegelikult ka ainealasest kirjandusest, mis puudutab draamao\u0303pet vanglates. Nii et jah, mine tea."}, {"text_idx": "#000005", "text": "Kui Felixil avaneb 12 aastat pa\u0308rast tagandamist teatrist vo\u0303imalus anda etendus ko\u0303rgetele vo\u0303imukandjatele etendada, on nendeks vo\u0303imukandjateks justnimelt need tegelinskid, kes ta kunagi troonilt to\u0303ukasid, et ise karja\u0308a\u0308ri teha. Seega otsustab ta tavapa\u0308rase ajaloolise draama asemel lavastada \u201cTormi\u201d, etenduse, mille proovide eel ta kunagi tagandati, pa\u0308eva pealt minema saadeti. Ja va\u0308lja mo\u0303tleb ta selle ko\u0303ik peenemalt kui varem \u2013 kuna tavaliseltki on etendusele pa\u0308a\u0308sejate arv piiratud, kantakse see videos va\u0308ljaspool teatriruume ette. Seekordki filmivad nad oma stseenid u\u0308les ja na\u0308itavad va\u0308ljapoole, kuid etenduse annavad hoopis interaktiivselt. Sest ko\u0303ik tegelased klapivad nende u\u0308likutega, kes \u201cTormis\u201d 12 aastat hiljem saarele satuvad. Antonio on Anthony ehk Tony, nimesarnasusi on veelgi, rollisarnasusi enamgi. Felixi ka\u0308ttemaksujanu ajab isegi mo\u0303nele vangile hirmu nahka. Tulemus on muidugi ta\u0308pselt see, mis \u201cTormis\u201d eneses. U\u0308les kerkivad ku\u0308simused ka\u0308ttemaksust ja andestamisest. S\u030ceikspiirlikult on originaalis muidu ka igasugust vo\u0303lukunsti ja tohutult palju tegelasi, aga Atwoodi selline lahtikirjutus aitaks imeliselt la\u0308heneda originaaltekstile. (Silme ette kerkis kohe Tartu Waldorfkool ja nende Shakespeare\u2019i lavastused \u2013 ilmselt on nad seda raamatutki lugenud, vo\u0303ib-olla lavastavad kunagi hoopis Atwoodi!)."}, {"text_idx": "#000006", "text": "Muidugi kogu see piiride temaatika \u2013 su\u0308ndmused leiavad ju aset suures osas vanglas ja kurjategijate seas. Kust la\u0308heb aga o\u0303hko\u0303rn piir selle vahel, mis on moraalselt o\u0303ige, mis vale, kas on vaja karistust ja ka\u0308ttemaksu?"}, {"text_idx": "#000007", "text": "Sellised raamatud aitavad endagi riiulist vo\u0303tta 1935. aasta va\u0308ljaande ja selle leheku\u0308ljed lahti rebida (nojah, to\u0303ele au andes olid ainult viimased leheku\u0308ljed lahti rebimata). Va\u0308hendavad aukartust. Piire ajastute vahel. Vaat et soovitaks koolio\u0303petajatele... a\u0308kki haagib o\u0303pilastega?"}, {"text_idx": "#000008", "text": "Triinu Pakk kirjutab Postimehe kultuurileheku\u0308lgedel, et \u201cAtwoodi \u201eNo\u0303iasigidik\u201c vo\u0303tab ka\u0308sile Shakespeare\u2019i \u201eTormi\u201c ja teeb sellest omaenda paraja tuulispasa, mis mo\u0303neski mo\u0303ttes u\u0308ritab originaali lausa u\u0308le trumbata. Kasutades u\u0308ht Shakespeare\u2019i sagedast nippi panna na\u0308idendi sisse teine na\u0308idend \u2013 \u201eTormis\u201c endaski sisaldub teatavasti va\u0308ike maskima\u0308ng \u2013, mahutab Atwood lugusid u\u0308ksteise sisse lausa kolm.\u201d\nLinda Ja\u0308rve kirjutab, mh kiidab to\u0303lkijat \u2013 u\u0308hinen nende kiiduso\u0303nadega. Riina Jesmin on leidnud toredaid va\u0308ljendusi. Muidugi oleks seda teksti ko\u0303ige mo\u0303nusam lugeda inglise keeles, kui tunned keelelisi nu\u0308ansse, lisaks, kui tunned Shakespeare\u2019i loomingut ja viiteid (eestikeelses on va\u0308hemalt joone all kirjas, kust mingi fraas leitud) Ra\u0308pikeelena on inglise keel ka loomulikum minu arvates (sama leidis ka Triinu Pakk mu arust).\nBukahoolik kirjutab. Mh na\u0308en juba mitmendast kohast, et tegemist on mingi Shakespeare\u2019i teoste u\u0308mberkirjutamise sarjaga, Hogarth Shakespeare\u2019i sari \u2013 va\u0308ga ta\u0308nuva\u0308a\u0308rne. Oskan edaspidi ta\u0308hele panna ja vanemaid ehk aja tekkides ette vo\u0303tta. (Mh on po\u0303nev, et Atwoodi \u201cPenelopeia\u201c, mida ma lugesin, oli mu\u0308u\u0308tide sarjast).\nJaan Martinson ei kirjuta EPLi raamatublogis u\u0308leliia pikalt, aga toob ka va\u0308lja, et va\u0308hemalt viib \u201cTormi\u201d sirvimiseni!"}, {"text_idx": "#000009", "text": "PS. Imelik on see, et olen Atwoodi ilmselt lugenud po\u0303hiliselt enne blogi aega. Ma\u0308letan \u201cKassisilma\u201d (1999 a\u0308kki?), ja miskipa\u0308rast meenub, nagu oleksin 2002 lugenud ka \u201cPinnaleto\u0303usu\u201c. Samas \u2013 sisu ei ma\u0308leta muidugi. No ja \u201cPenelopeia\u201d \u2013 ilmselt vahetult enne blogipidamist. Tundub kohati muidugi, et tema raamatute eestikeelsete va\u0308ljaannete kaaned ei kutsu ka lugema \ud83d\ude42"}, {"text_idx": "#000012", "text": "Sa kommenteerid kasutades oma Twitter kontot."}, {"text_idx": "#000013", "text": "Sa kommenteerid kasutades oma Facebook kontot."}, {"text_idx": "#000014", "text": "Teavita mind uutest postitustest e-kirjaga."}, {"text_idx": "#000018", "text": "Already have a account? Log in now."}]